पटना: राष्ट्रीय जनता दल अध्यक्ष लालू यादव जब से जेल गये हैं उनके पार्टी के वरिष्ठ नेता अपने प्रयासों से गुज़रे ज़माने के बाहुबलियों को जोड़ने में लगे हैं. लेकिन, नेता विपक्ष और राजद के मुख्यमंत्री पद के उम्मीदवार तेजस्वी यादव ने साफ़ किया है कि मधेपुरा से सांसद पप्पू यादव की पार्टी में वापसी का सवाल नहीं और जो पार्टी नेता इस सम्बन्ध में कोशिश करेंगे उनके ख़िलाफ़ भी कार्रवाई करने से वो नहीं हिचकेंगे. तेजस्वी से इस सम्बंध में जब पूछा गया तो इन्होंने साफ़ कहा कि पप्पू यादव को वापस लेने का कोई सवाल नहीं होता. पप्पू यादव ने हमेशा पार्टी विरोधी बयान दिया है.